Diari Oficial de la Generalitat Valenciana


Sumari del DOGV 3924, del 24-01-2001 (2001/219)

RESOLUCIÓ de 22 de novembre de 2000, de la Conselleria d'Indústria i Comerç, per la qual es declara aigua mineral natural la procedent de la captació núm. 0-6673, partida del Frontó, terme municipal de Salem, província de València.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3924

Data del DOGV
:   24-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/219


Data del document
:   22-11-2000

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * Salem
    * empresa privada
    * aigua mineral

RESOLUCIÓ de 22 de novembre de 2000, de la Conselleria d'Indústria i Comerç, per la qual es declara aigua mineral natural la procedent de la captació núm. 0-6673, partida del Frontó, terme municipal de Salem, província de València. [2001/X219]
  
Vist l'expedient de declaració d'aigua mineral natural a la procedent del sondatge núm. 0-6673, partida del Frontó, parcel·la 70, polígon 3, terme municipal de Salem, província de València, instat davant el Servei Territorial d'Indústria i Energia de València per Font Salem, SA.
  
Vistos la Llei 22/1973, de Mines; el RD 2.857/1978, pel qual s'aprova el Reglament General per al Règim de la Mineria; el RD 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el RD 849/1986, pel qual s'aprova el Reglament Públic Hidràulic, títol preliminar i altres; el RD 1.164/1991, de 22 de juliol, sobre reglamentació tecnicosanitària per a l'elaboració, circulació i comerç de les aigües de beguda envasades.
  
Antecedents de fet
  
Primer. La societat Font Salem, SA, mitjançant escrit dirigit al Servei Territorial d'Indústria i Energia de València de data 26 d'octubre de 1999, després de la presa de mostres prèvia de les aigües, sol·licità d'acord amb l'article 24.1 de la Llei de Mines, i l'article 39.1 del Reglament General per al Règim de la Mineria, que la Conselleria d'Indústria i Comerç declarara aigua mineral natural la procedent de la captació subterrània núm. 0-6673 (pou Eliqua), partida del Frontó, parcel·la 70, polígon 3, terme municipal de Salem, província de València.
  
Segon. El dia 7 de maig de 1997 el Servei Territorial d'Indústria i Energia de València autoritzà al senyor Pedro A. Luna Tudela la realització de l'obra subterrània per a captació d'aigües núm. 0-6673, partida del Frontó, terme municipal de Salem, província de València.
  
Tercer. El Servei Territorial d'Indústria i Energia de València, el dia 24 de juny de 1998, autoritzà el canvi de titularitat de la indicada obra subterrània núm. 0-6673 coordenades UTM, X= 728.000, Y= 4.304.000, Z= 380 m.s.n.m., partida del Frontó, terme municipal de Salem, a favor de la societat Font Salem, SA.
  
Quart. Tot complint l'article 39.2 del Reglament General per al Règim de la Mineria, el Servei Territorial d'Indústria i Energia de València va realitzar en data 12 de juny de 1998 la corresponent presa de mostres d'aigua en presència de la part interessada, segons el que es desprèn de la corresponent acta, i s'envià una de les mostres preses a l'Institut Tecnològic Geominer d'Espanya per a la realització de l'anàlisi reglamentària els informes del qual, de data 13 d'octubre de 1998 i de 5 de setembre de 2000, amb entrada els dies 16 de novembre de 1998 i 15 de setembre de 2000, són favorables quant a la qualificació com a aigua mineral natural.
  
Cinqué. De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Energia de València va procedir a la informació pública de la iniciació de l'expedient mitjançant anuncis que es publicaren en el BOP núm. 14, de 18 de gener de 2000, i en el BOE núm. 19 de 22 de gener de 2000. Atés que no s'ha rebut cap escrit d'oposició en el termini establit de 15 dies, l'esmentat Servei Territorial va trametre a la Direcció General d'Indústria i Energia de l'expedient, en dates 13 de juny de 2000 i 26 de juliol de 2000, perquè continuara la seua tramitació, segons el que s'ha previst en l'article 39.2 del Reglament General per al Règim de la Mineria.
  
Sisé. Tot complint els articles 20.1.2 i 19.1.3 del RD 1.164/1991, sobre reglamentació tecnicosanitària per a l'elaboració, circulació i comerç de begudes envasades, i l'article 39.3 de la Llei 22/1973, de Mines, es trameté l'expedient a la Conselleria de Sanitat, Direcció General de Salut Pública, en data de registre d'eixida 10 d'agost de 2000, en el qual se sol·licitava el corresponent informe vinculant sobre la naturalesa de les aigües objecte de l'expedient. Amb data 25 d'agost de 2000, registrat amb entrada el 28 d'agost de 2000, la Direcció General de Salut Pública emet informe vinculant favorable en el qual conclou que la indicada aigua reuneix les condicions per a poder ser declarada com a mineral natural.
  
Fonament de dret
  
Primer. La Conselleria d'Indústria i Comerç és competent per a resoldre la sol·licitud de declaració d'aigua mineral natural de les esmentades aigües, formulada per Font Salem, SA, amb CIF A-46984290, en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu Reglament, aprovat pel RD 2.857/1978, com en el RD 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en el seu annex I, apartat B.III.a) i en el Decret 88/1999, del Govern Valencià, pel qual s'aprova el Reglament Orgànic i Funcional de la Conselleria d'Indústria i Comerç (DOGV núm. 3.551, de 2 d'agost de 1999).
  
Vistos els antecedents de fet quart i sisé i els preceptes legals esmentats i la resta de disposicions d'especial i general aplicació, aquesta Conselleria d'Indústria i Comerç, a petició de Font Salem, SA, amb CIF A-46984290, resol:
  
Declarar aigua mineral natural la procedent de la captació núm. 0-6673, partida del Frontó, parcel·la 70, polígon 3, al terme municipal de Salem, província de València.
  
La present resolució no pot estendre's de facto per a aigües procedents de qualsevol altra deu, pou, sondatge, brollador, etc., existent o que s'haja de realitzar, si prèviament i després de la corresponent tramitació reglamentària no acorda aquesta Conselleria la qualificació com a mineral natural de les aigües així obtingudes.
  
Prèviament a l'aprofitament de l'aigua declarada mineral natural en la present resolució, caldrà sol·licitar al Servei Territorial d'Indústria i Energia de la província de València l'oportuna autorització d'aprofitament, de conformitat amb el que s'estableix en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada Llei i 39.1 del seu reglament.
  
La present resolució és definitiva en via administrativa i contra ella podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que s'estime procedent.